Lgp. Ulla Saar Meie 29.07.2024

Asekantsler

Majandus-ja kommunikatsiooniministeerium

Koopia: Õiguskantsler

 Kliimaministeeriumi merendusosakond

 EAKL

ILO Meretöö konventsioonist Eesti õigusruumis ja sellega seotud sotsiaalpartnerlusest

Meieni on jõudnud Rahvusvahelise Tööorganisatsiooni ILO kommentaarid Eesti raportitele seoses ILO konventsioonidega. Seda küll kahjuks mitte meie valitsusasutuste kaudu, millist protseduuri eeldavad ILO-s riikidevaheliselt kokku lepitud reeglid, kuivõrd ILO kodulehekülje kaudu.

Murettekitav on vaadata kuivõrd palju Eesti Vabariigi õiguslikke regulatsioone on puudu või ei ole kooskõlas IILO MLC ehk Meretöö konventsiooni nõuetega.

Meil puudub teave, mis aastatel ja mismoodi Eesti Vabariik vastas ILO-le Meretöö konventsiooni nõuete täidetuse kohta, kuid ILO seisukohad võeti vastu 2023 ja kinnitati ametlikult alles hiljuti 2024.

Vastust koostades või halvimal juhul siis kui vastus oli saadetud, oleks pidanud Sotsiaalministeerium, tänasel päeval tõenäoliselt Majandus-ja kommunikatsiooniministeerium, vastavatel teemadel konsulteerima ka sotsiaalpartneritega või vähemalt meid informeerima, kuid kahjuks pole see aset leidnud.

Järgmine MLC raport on esialgse kava järgi vaja Eestil esitada 2026. aastal. Meretöö konventsiooni artikkel VII, Konsulteerimine meremeeste ja reederite esindajatega ja artikkel XIII,Kolmepoolne erikomitee, näevad ette teatud protseduurid Meretöö konventsiooniga seotud regulatsioonide väljatöötamisel, seadustamisel,muutmisel ja täitmisest aru andmisel. Muuhulgas sätestatakse seal iga riigi poolsete esindajate määramine.

Kõike eeltoodut arvestades, **soovime Teiepoolset ettepanekut kogu ILO Meretöö konvenstiooniga seonduva sisuliseks aruteluks esimesel võimalusel**. Meile ei ole teada, kes vastutab ja kes esindab Eesti Vabariiki ILO Meretöö konventsiooni kaudu riigile võetud kohustuste osas, samuti ka mitte see, miks ei ole juba pikka aega informeeritud meremehi esindavaid organisatsioone ei ILO poolt tehtud märkustest ega ka mitte Eesti ametlikest seisukohtadest antud küsimustes, rääkimata vastavatest konsultatsioonidest.

Lisame siia ka lingi Eestiga seotud 2023.a.ILO kommentaaridele : [Comments (ilo.org)](https://normlex.ilo.org/dyn/normlex/en/f?p=NORMLEXPUB:13100:0::NO:13100:P13100_COMMENT_ID,P13100_COUNTRY_ID:4379488,102620:NO)

Lugupidamisega

Eesti Meremeeste Sõltumatu Ametiühing Jüri Lember

Eesti Laevajuhtide Liit Ott Hõimoja

Eesti Laevamehaanikute Liit Tarmo Post